《望月婆罗门引 史尚书生朝》
金朝·李庭

太平有象，老人星、喜照滹阳。前衔曾近文昌。寿乐今年余庆，新到五花堂。

看鸡鸣问寝，鳞次称觞。

白眉最良。八州督，汉侯王。院院琼林玉树，画戟清香。

一椿五桂，更休说、燕山窦十郎。谈麈上，白日羲皇。

作者简介：（1194—1277）金元间华州奉先人，字显卿。金末避兵商邓山中，金亡徙居平阳，后辟为陕右议事官。世祖至元七年授京兆教授。有《寓庵集》。